O‘zbekiston Respublikasi Prezidenti Shavkat Mirziyoyev AQSh Prezidenti Donald Trampga Florida shtatida ro‘y bergan shafqatsiz jinoyat oqibatida ko‘plab insonlar halok bo‘lgani munosabati bilan hamdardlik yo‘lladi. AQShning Parklend shahridagi (Florida shtati) Marjory Stoneman Douglas maktabida 17 kishi otishma qurboni bo‘ldi, yana 14 kishi jarohatlandi, ularning 3 nafari og‘ir ahvolda qolmoqda. Ommaviy qotillik ijrochisi shu maktabdan haydalgan Nikolas Kruz bo‘ldi. U Marjory Stoneman Douglas maktabidan bekorga haydalmagandi. Unga tegishli bo‘lgan Instagram sahifasiga o‘tochar va sovuq qurollar suratlari joylashtirilgandi.